ශ්‍රී ලංකා විදුහල්පති සේවයේ නිලධාරින් හා සමාන සේවයේ නියුතු අධි සේවා විදුහල්පතිවරුන්ට විදුහල්පති ශ්‍රේණිධාරින් භුක්ති විඳින අයිතිවාසිකම් හා වරප්‍රසාද ලබා නොදී අඩු තත්ත්වයකලා අසමාන ලෙස සැලකීමෙන් ආණ්ඩුක්‍රම ව්‍යවස්ථාවෙන් තහවුරු කර ඇති මූලික මිනිස් අයිතිවාසිකම් උල්ලංඝනය වී ඇතැයි ඔහු පෙන්වා දෙයි.මේ පිරිස ශ්‍රී ලංකා විදුහල්පති සේවයට අන්තර්ග්‍රහණය කොට සාධාරණය ඉටුකිරීම සඳහා දේශපාලන අධිකාරිය හා අධ්‍යාපන අමාත්‍යාංශයේ නිලධාරින් සමඟ කළ සියලු සාකච්ඡා විසඳුමකින් තොරව අවසන් වූ බව ද ඔහු පවසයි.අධ්‍යයන කාර්ය මණ්ඩල ගැටලු විසඳීමට ජනාධිපති මහින්ද රාජපක්ෂ මහතා ලබාදී තිබෙන අවසන් අවස්ථාවේදීවත් අධි සේවක පත්වීම් ලද විදුහල්පතිවරු ශ්‍රී ලංකා විදුහල්පති සේවයට අන්තර්ග්‍රහණය කිරීම මඟහැරීමට නිලධාරින් ගන්නා උත්සාහයට විරෝධය දැක්වීමට ඔක්තෝබර් මස 29 වන දින පෙ.ව.9.30ට ඉසුරුපාය අධ්‍යාපන අමාත්‍යාංශය ඉදිරිපිටට පැමිණෙන ලෙස සියලු අධි සේවක විදුහල්පතිවරුන්ගෙන් ශ්‍රී ලංකා විදුහල්පති සංගමය ඉල්ලා සිටී.